b'\n_START_ARTICLE_\nHeterogeneous System Architecture\n_START_PARAGRAPH_\nHeterogeneous System Architecture (HSA) er et sett med spesifikasjoner som gj\xc3\xb8r det mulig \xc3\xa5 integrere mikroprosessorer og grafikkprosessorer p\xc3\xa5 samme databuss, med delt minne og arbeidsenheter. HSA blir utviklet av HSA Foundation, som blant annet omfatter Advanced Micro Devices og ARM Holdings. Plattformens hensikt er \xc3\xa5 redusere latens mellom mikroprosessorer, grafikkprosessorer og andre beregnende enheter for \xc3\xa5 gj\xc3\xb8re disse enhetene mer kompatible sett fra en programmerers synspunkt, og frigj\xc3\xb8re programmereren fra oppgaven \xc3\xa5 planlegge flytting av data mellom enhetenes separate minnebanker (som for tiden kan gj\xc3\xb8res med OpenCL eller CUDA.)_NEWLINE_CUDA og OpenCL s\xc3\xa5vel som andre avanserte programmeringsspr\xc3\xa5k kan bruke HSA for \xc3\xa5 \xc3\xb8ke deres ytelse. Heterogen databehandling er utbredt i MPSoC-utstyr som nettbrett, smarttelefoner, andre mobile enheter og spillkonsoller. HSA tillater bruk av grafikkprosessorer for utf\xc3\xb8relse av flyttallsberegninger, uten \xc3\xa5 kreve et separat minne eller en separat skedulering.'